**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.278/6  (prot. Nr.6, 36.§) |  |

Par nekustamā īpašuma Alsungas

ielā 29 daļām

Liepājas valstspilsētas pašvaldībā saņemta Tieslietu ministrijas 2024. gada 2. maija vēstule Nr.1-17/1449 “Par nekustamā īpašuma daļas Alsungas ielā 29, Liepājā pārņemšanu Liepājas valstspilsētas pašvaldības īpašumā”, kurā lūdz izvērtēt un sniegt viedokli, vai nekustamā īpašuma daļas, apmēram 108520 m2, 4768 m2 un 19800 m2, Alsungas ielā 29, Liepājā būtu nodalāmi kā atsevišķi zemesgabali un izmantojami Liepājas valstspilsētas pašvaldības funkciju nodrošināšanai. Šobrīd Alsungas ielā 29, Liepājā noris aktīvs būvniecības process un ir apkopotas zemes gabala daļas, kuras Tieslietu ministrija varētu nodot Liepājas valstspilsētas pašvaldībai bez atlīdzības. Zemesgabalu nodalīšanas process tiks uzsākts, ja Liepājas valstspilsētas pašvaldība pieņems lēmumu konceptuāli atbalstīt to pārņemšanu īpašumā.

Uz zemesgabaliem, kurus plānots nodot Liepājas valstspilsētas pašvaldībai, atrodas mežs un asfaltēts ceļš no 14. novembra bulvāra līdz nekustamajam īpašumam Latgales ielā 3.

Ņemot vērā iepriekš minēto un to, ka zemes gabals Alsungas ielā 29 pirms nodošanas Tieslietu ministrijai saistībā ar jaunā cietuma būvniecību atradās Liepājas valstspilsētas pašvaldības īpašumā, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 42. panta pirmo daļu, izskatot Nekustamo īpašumu jautājumu konsultatīvās komisijas 2024. gada 13. maija priekšlikumu sēdes protokolā Nr.8, Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

Konceptuāli piekrist pārņemt Liepājas valstspilsētas pašvaldības īpašumā nekustamā īpašuma daļas apmēram 108520 m2, 4768 m2 un 19800 m2 platībā Alsungas ielā 29, Liepājā pašvaldības autonomo funkciju nodrošināšanai.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Liepājas Nekustamā īpašuma pārvaldei, Tieslietu ministrijai | |